
See artikkel räägib teadusharust; õppeaine kohta vaata artiklit Matemaatika (õppeaine) 


© See artikkel vajab toimetamist. (Oktoober 2012) 

Palun aita artiklit toimetada (https://et.wikipedia.0rg/w/index. php?title=Matemaatik 
a&action=edit). (Kuidas ja millal see märkus eemaldada?) 


Matemaatika (sõna algallikas on vanakreeka väljend paOppaiiKij le/vi] (mathematike techne; ligikaudne 
tähendus 'õppimise kunst')) on teadusharu, mis on välja kujunenud geomeetriliste kujundite uurimisest ja 
arvudega arvutamisel. 

Matemaatika mõiste definitsioonist 


Matemaatikal puudub üldtunnustatud definitsiooneni Tänapäeva matemaatika uurib põhiliselt abstraktseid 
matemaatilisi stmktuure ja nende klasse, mille elementide omadused on määratletud postuleeritud 
aksioomidega. Uurimismeetodina kasutatakse deduktsiooni. 

Hulgateooria raamistikus, saab öelda, et matemaatika uurib mitmesuguseid hulki - arvuhulki, punktihulki 
ehk kujundeid, funktsioonihulki jms. Peatähelepanu ei osutata seejuures hulkade sisulisele tähendusele, vaid 
nende elementide seostele ja omadustele. 

Palju matemaatika mõisteid, näiteks arv, geomeetriline kujund ja funktsioon, on tekkinud tegelike hulkade, 
esemete või seoste kõrvutamisel ja võrdlemisel, kusjuures on jäetud kõrvale kõik need omadused, mis 
matemaatika seisukohast pole olulised. Näiteks arv 5 pole seoses ühegi tegeliku hulgaga, kuid teda saab 
seada vastavusse ühe käe sõrmedega, 5 õunaga jne. Kõigil sellistel hulkadel on elementide sisulisest 
tähendusest olenemata üks ühine omadus - nende elemente saab seada üksühesesse vastavusse. 

Matemaatika eripära teiste teadustega võrreldes on, et matemaatikas ei saa pidada ühtki väidet (peale 
aksioomide ja definitsioonide) tõeseks, kui seda pole loogiliselt järeldatud varem teada olnud väiteist. 
Loogiline järeldamine on uute matemaatiliste tõdede saamise vahend. 

































Matemaatika ajalugu 


► Pikemalt artiklis Matemaatika ajalugu 

Matemaatika on tekkinud eluliste vajaduste, näiteks aja- ja maamõõtmise, ehituse jms. nõudel. Nüüdisajal 
rakendatakse matemaatikat kõigil inimtegevuse aladel. 

Matemaatika tekkejärk kestis 4. aastatuhandest 5. sajandini eKr. Sel perioodil sugenesid paljud praktilised, 
kuid veel süstematiseerimata eeskirjad mitmesuguste arvutuste sooritamise kohta (näiteks pindala ja 
ruumala arvutamiseks). 

Teises järgus - elementaarmatemaatika perioodil, mis kestis 17. sajandini - kujunesid suured matemaatika 
harud, näiteks algebra, aritmeetika ja geomeetria. Sellesse ajajärku kuulub ka Eukleidese teos "Elemendid" 
(3. sajand eKr), mis koondas kõik tol ajal teada olnud geomeetriateadmised terviklikuks loogiliseks 
süsteemiks. 

Kolmandaks järguks loetakse kõrgema matemaatika perioodi, mis kestis 19. sajandini. Siis olid kesksel 
kohal muutuja ja funktsiooni mõiste ning loodi kõverate ruumide geomeetriad (Lobatševski geomeetria ja 
Riemanni geomeetria). 

Neljas ajajärk hõlmab nüüdisaegse matemaatika, millele on eriti iseloomulik laialdane arvutite kasutamine 
(arvutusmatemaatika). Selles järgus on tekkinud mitu uut matemaatikaharu, näiteks matemaatiline loogika, 
nüüdisaegne algebra ja funktsionaalanalüüs. 

Kuigi peaaegu kõikides kultuurides on matemaatika algelisel tasemel toimib (loendatakse ja mõõtmine), on 
matemaatika edasiarendamine teada suhtelistelt vähestest kultuuridest ja ajastutest. Enne uusaega, mil 
teadmised hakkasid globaalselt levima, on matemaatika areng kirjalike dokumentide kaudu teada üksnes 
vähestest kohtadest. Kõige vanemad matemaatikaalased tekstid pärinevad Vana-Egiptuse Keskmisest riigist 
(Berliini papüürus, umbes 13. sajand eKr), Mesopotaamiast (kiilkirjatahvel Plimpton 322, umbes 19.-18. 
sajand eKr) ja Vana-Indiast (Sulbasuutrad, umbes 8.-6. sajand eKr). Kõik need tekstid puudutavad 
Pythagorase teoreemi, mis näib olemas üks vanemaid ja levinumaid matemaatika saavutusi pärast 
aritmeetika ja geomeetria põhialuseid. 

Vana-Kreekas ning hellenismiaegses Egiptuses, Mesopotaamias ja Sürakuusas arenes matemaatika edasi. 
Džainistlikud matemaatikud tegutsesid 4. sajandist eKr 2. sajandini pKr. 

Esimesed tõendid Vana-Hiina matemaatikast on loendamissümbolid oraakliluudel, mis on dateeritud 14.-13. 
sajandisse eKr. Hani dünastia ajast pärinevad "Meresääre käsiraamat" ja "Üheksa peatükki 
matemaatikakunstist" (2. sajand eKr kuni 2. sajand pKr). 

Matemaatika arenes oluliselt Indias 5. sajandist ning islamimaailmas alates 9. sajandist. 

Enne renessansiaega arenes matemaatika puhangutena: intensiivne areng vaheldus seisakutega. Alates 16. 
sajandi matemaatilistest avastustest Itaalias on matemaatika hakanud arenema üha kiiremini. 


Matemaatika arengu algetapp 

On säilinud väga vanu joonistusi, mis annavad tunnistust matemaatika tundmisest ja aja mõõtmisest 
taevakehade järgi. 


















































Ühest Lõuna-Aafrika koopast on leitud ookerkaljud, millele on 70 000 aastat tagasi uuristatud 
geomeetrilised kujundid. Aafrikast ja Prantsusmaalt on leitud nooremast kiviajast pärinevaid esemeid 
(dateeringud 35 000...20 000 aastat tagasi), mis annavad tunnistust aja mõõtmisest. On põhjust arvata, et 
loendamisega tegelesid naised, kes pidasid arvet oma menstruaaltsükli üle: näiteks on luule või kivile 
uuristatud 28, 29 või 30 kriipsu, millele järgneb teistsugune kriips. Loomakarjadega kokkupuutuvatel 
küttidel olid mõisted 'üks', 'kaks' jne ning ka 'null'. 

Niiluse lätete piirkonnast Kongo DV kirdeosast on leitud nooremast kiviajast (umbes 20 000 aastat tagasi) 
pärinev Ishango luu. Ühe tõlgenduse järgi on sellel kujutatud algarve ja egiptuse korrutamist. Dünastiate- 
eelses Egiptuses 5. aastatuhandel eKr kujutati piltidena geomeetrilisi kehasid. On väidetud, et Egiptuse 
megaliidid 5. aastatuhandest eKr ning hiljem praeguse Inglismaa ja Šotimaa alal paiknevad megaliidid 3. 
aastatuhandest eKr kehastavad oma konstruktsiooni poolest ringjooni, ellipseid ja Pythagorase kolmikuid 
ning annavad võib-olla tunnistust ka aja mõõtmisest taevakehade liikumise järgi. Vana-Egiptuse 
ehitustehnoloogia umbes 2600 eKr annab tunnistust täpsest geodeesiast ning lubab oletada kuldlõike 
tundmist. 


Vana-Egiptus 


Tähtsamad säilinud allikad Vana-Egiptuse matemaatika kohta on 
Rhindi papüürus, Moskva papüürus ja nn nahkrull. 

Muinasegiptlased kasutasid matemaatikat peamiselt praktiliste 
ülesannete lahendamiseks: näiteks töötasu arvutamiseks, 
leivaküpsetamiseks tarvisminevate teraviljahulkade arvutamiseks, 
pindala arvutamiseks. Nad tundsid nelja aritmeetika põhitehet, mille 
nad taandasid liitmisele, harilikke murde ning ühe tundmatuga 
võrrandite lahendamist. 

Geomeetrias oskasid nad arvutada kolmnurkade, ristkülikute ja 
trapetsite pindala, tundsid arvu n ligikaudset väärtust (16/9) 2 ning 
oskasid arvutada ruudukujulise alusega tüvipüramiidi ruumala 
valemi V-(a 2 +ab+b 2 )h /3 järgi, kus a on aluse küljepikkus, b on 
äralõikamisel tekkinud tahu küljepikkus, h on tüvipüramiidi kõrgus 
ja Von tüvipüramiidi ruumala. 

Rhindi papüürus Vana-Egiptusest 


Vana-Egiptuses ei tuntud rangeid tõestusi, mis iseloomustavad 
hilisemat matemaatikat. 


Viited 


1. Müra, Roberta. "Images of Mathematics Held by University Teachers of Mathematical 
Sciences". Educational Studies in Mathematics 25 (4): 375-385. doi:10.1007/BF01273907 (htt 

Vaata ka 





■ Matemaatika mõisteid 

■ Matemaatiliste sümbolite loend 

■ Matemaatikute loend 

■ Matemaatikafilosoofia 


Kirjandus 


■ E.Robson, J.Stedall, The Oxford Handbook of The History of Mathematics, 2008, Oxford 

Välislingid 

■ The Encyclopedia of Mathematics (http://www.encyclopedi 

aofmath.org/index.php/Main_Page) 

■ HyperMath (http://hyperphysics.phy-astr.gsu.edu/hbase/hfr 

■ Wolfram Alpha arvutuskeskkond (http://www.wolframalpha.com) 

